फाइटिंग सीन से सलमान को थी झिझक, उम्र में बड़े एक्टर से नहीं लड़ना चाहते थे
Salman Khan Kisi Ka Bhai Kisi Ki Jaan - Jagapathi Babu Says Salman Khan Made Him Dye His Hair. सलमान खान की फिल्म ‘किसी का भाई किसी की जान’ 21 अप्रैल को सिनेमाघरों में रिलीज होने के लिए तैयार है। इस बीच फिल्म में विलेन का किरदार निभा रहे
सलमान खान की फिल्म ‘किसी का भाई किसी की जान’ 21 अप्रैल को सिनेमाघरों में रिलीज होने के लिए तैयार है। इस बीच फिल्म में विलेन का किरदार निभा रहे एक्टर जगदीप बाबू ने बताया कि शुरुआत में सलमान खान उनके साथ फाइटिंग सीन करने में झिझकते थे, क्योंकि वो उनसे उम्र में बड़े थे। इसके साथ ही जगपति बाबू ने कहा कि सलमान के साथ, सब कुछ सरल हो जाता है।
हिंदुस्तान टाइम्स को दिए इंटरव्यू में सलमान की तारीफ करते हुए जगपति बाबू ने कहा- 'वो चीजों को बेहद आसान बना देते हैं। वो आपको गाइड भी कहते हैं। आप उनसे बिल्कुल डर नहीं महसूस करते हैं, क्योंकि आप उन्हें ऐसा महसूस नहीं होने देते हैं।'
भाई चाहते थे मैं बालों को डाई करा लूं और जवान दिखूं
61 साल के एक्टर जगपति ने बताया कि उन्हें निगेटिव किरदार निभाने से कोई भी आपत्ति नहीं थी। शूटिंग का किस्सा याद करते हुए उन्होंने कहा- ‘भाई चाहते थे कि मैं अपने बालों को डाई करा लूं और जवान दिखूं। इस बात के पीछे सलमान का लॉजिक था इससे मेरी उम्र थोड़ी कम दिखेगी। सलमान ने कहा- ‘मैं अपने से बड़े व्यक्ति से नहीं लड़ सकता हूं।’ स्क्रिप्ट और कैरेक्टर की डिमांड के चलते हमें ऐसा करना था।
पूजा मुझे रॉकस्टार बुलाती हैं
पूजा हेगड़े के साथ अपने बॉन्ड के बारे में पूछे जाने पर जगपति बाबू ने कहा- ‘पूजा मुझे रॉकस्टार कहती हैं। हो सकता है फिल्म के लिए उन्होंने मेरा नाम सजेस्ट किया हो। मुझे नहीं पता कि उन्होंने इसकी सिफारिश की है या नहीं। मैंने उनसे इस बारे में कभी नहीं पूछा, न ही उन्होंने मुझे कभी बताया।’ बता दें कि इससे पहले पूजा ने फिल्म राधे-श्याम में जगपति के साथ काम किया था।
जगपति ने बताया फिल्म मिलने का किस्सा
जगपति ने कहा- ‘यह रोल मेरे पास कैसे आया इस बारे में मैं ज्यादा नहीं जानता। मुझे लगता है कि गुंजालकर जो कि सलमान भाई के साथ जुड़े हुए हैं, वो फिल्म मिलने का बड़ा कारण हैं। मुझे लगता है कि उन्होंने इसके लिए सलमान भाई को पिच किया है। इसमें कुछ समय लगा और मुझे नहीं पता कि उनके बीच क्या इच्छा थी। मैंने सोचा- चलो इसे करते हैं।’
साउथ और बॉलीवुड में मुझे अंतर नहीं समझ आता
साउथ सिनेमा और बॉलीवुड की तुलना पर जगपति ने कहा- मुझे वास्तव में दोनों इंडस्ट्रीज में ज्यादा अंतर नहीं मिला। दोनों जगह काम करना आसान था। पैसों और बजट का यहां पर कोई दबाव नहीं था। हालांकि, मैं हर बॉलीवुड फिल्म के लिए ऐसा नहीं कह सकता है, मगर इस फिल्म में मुझे अंतर महसूस नहीं हुआ।
पैन इंडिया फिल्मों का ट्रेंड बहुत अच्छा है
पैन इंडिया फिल्मों के चलन पर जगपति ने कहा- यह एक बहुत अच्छा ट्रेंड है। ऐसा इसलिए क्योंकि सिनेमा एक ऐसी दुनिया है, जो दक्षिण या उत्तर नहीं है। सिनेमा हर जगह है, एक्टिंग हर जगह है। भाषा कोई बाधा नहीं है, कोई राज्य या देश इसके लिए बाधा नहीं है। इसके जरिए अलग-अलग भाषाओं की फिल्में लोगों तक पहुंच रही हैं। लोगों को ज्यादा मौके मिल रहे हैं और बाहुबली के साथ ही बहुत सी ऑप्शन सामने आए हैं।